SARJASSA NÄYTETTÄVÄT KUVAT -
SAATTAVAT JÄRKYTTÄÄ JOITAKIN KATSOJIA
LOGANIN KANSAINVÄLINEN LENTOASEMA BOSTON, MA
TALLENTEET PÄIVÄLTÄ 11. SYYSKUUTA 2001
American Airlinesin lento 11, ruuhkaa noin kilometrin korkeudella.
Ylläpidä 900 metrin korkeus, kiitotie neljä oikealla.
Lähtölupa annettu.
Se oli erittäin kaunis tiistaiaamu.
Taivas oli kirkkaansininen, ei pilvenhattaraakaan taivaalla.
Sitä kutsutaan kohtalokkaan kirkkaaksi.
Kahdeksalta aamulla…
TYÖSKENTELI ETELÄTORNISSA
…lento 11 oli tankattu.
Sen määränpää oli Los Angeles.
Se lähti Loganin lentoasemalta. Tiedämme, että se kaapattiin.
KLO 8.13
Lento 11, nouse 11 kilometrin korkeuteen.
ÄÄNESSÄ: LENNONJOHTAJA BOSTONIN KESKUS
Lento 11, nouse 11 kilometrin korkeuteen.
Lento 11, Boston.
Tässä on Athens.
Boston tässä, pyysin lentoa 11 nostamaan korkeutta.
Hän ei vastaa nyt ollenkaan.
Hän näyttää kääntyvän oikealle.
Lennonjohtajat menettivät yhteyden,
mutta kaappaajat opastivat itsensä New Yorkiin Hudsonjokea seuraten.
KLO 8.19
Tässä on kolmas lentoemäntä. Ohjaamo ei vastaa.
Jotakuta puukotettiin bisnesluokassa.
Kyynelkaasun takia hengittäminen on vaikeaa.
En tiedä. Kone taidettiin kaapata.
Mikä nimesi on?
Nimeni on Betty Ong.
Olen kolmas lentoemäntä lennolla 11.
Ensiluokan matkustajamme ovat…
Ensimmäisen luokan kapyysin lentoemäntää ja purseriamme on puukotettu.
Emme pääse ohjaamoon. Ovi ei aukea.
Oletteko soittaneet muille?
Emme.
Joku soittaa lääkärille, emmekä saa…
Vuonna 2001 työskentelin World Trade Centerin -
Etelätornissa, eli WTC2:ssa.
Olin 101. kerroksessa.
POHJOISTORNI - ETELÄTORNI
Olimme siinä rakennuksessa neljä tai viisi vuotta.
Aloitin työt hotellissa vuonna 1981.
INSINÖÖRI
Vista Internationalista tuli myöhemmin Marriott International Hotel.
Olin hotellin insinööri. Vastasin koko rakennuksen ylläpidosta.
Syyskuun 11. päivän aamuna -
saavuin noin aamukuudelta, kuten yleensä.
Noin kahdeksan aikaan meillä on osastojen kokoukset.
Se on lyhyt kokous päivän aikataulusta.
Kokouksessa pomoni kertoi meille,
että hotellissa yöpyvien vieraiden -
huoneessa oli ongelmia.
Pomoni halusi meidän keskittyvän näihin vieraisiin.
Naiset olivat Faye ja Leigh Gilmore Chicagosta.
Leigh sairasti MS-tautia.
Tauti oli rampauttava.
Se rajoitti hänet pyörätuoliin.
Hän puhui vammaisten oikeuksien puolesta.
Sanoin pomolleni, että menisin huoneeseen varmistamaan,
että vieraat olivat tyytyväisiä ja että heiIlä oli kaikki tarvittava.
AMERICAN AIRLINESIN POHJOIS-CAROLINAN VARAUSTOIMISTO
KLO 8.21
American Airlinesin hätälinja, mikä on hätänä?
Hei. Tässä on Nydia American Airlinesilta.
Tarkkailen puhelua, jossa lennon 11 -
lentoemäntä kertoo, että lentäjää ja muita ihmisiä on puukotettu.
Lennon 11? -Niin.
Otimme yhteyttä lennonjohtoon.
He pitävät tätä vahvistettuna kaappauksena,
joten he siirtävät kaiken liikenteen pois tieltä.
Selvä.
Kaappaaja sammutti transponderin,
joten emme tiedä koneen tarkkaa korkeutta.
Luulimme, että… He näyttävät ajattelevan…
Kone näkyy ensiötutkassa. He luulevat hänen laskeutuvan.
Menin aulaan,
ja päästäkseni 82. kerrokseen minun piti ottaa kaksi hissiä.
Ensin pikahissi 78. kerrokseen, ja sitten toinen 82:een.
Tulin toimistooni.
Olin onnekas, koska työpöytäni oli ikkunan vieressä…
LIIKENNEMINISTERIÖ POHJOISTORNI
…tornin itäpuolella.
Näin ikkunastani East Riverin ja sillat -
ja katsoin Eurooppaa kohti.
Olin osastopäällikkö New Yorkin ja New Jerseyn -
satamaviraston lakiosastolla.
Trade Center rakennettiin 60-luvun lopussa, 70-luvun alussa -
satamaviraston toimesta, ja kun se oli valmis,
virasto teki siitä pääkonttorinsa.
Tornien pääarkkitehti oli japanilainen mies.
Ironista kyllä hän pelkäsi korkeuksia -
ja rakensi silti nämä kaksi jättimäistä rakennusta.
New Yorkin valtahahmot halusivat rakentaa tornit -
maailmanlaajuista kaupankäyntiä varten,
ja siitä nimi "World Trade Center" oli peräisin.
Arkkitehtikriitikot eivät alussa pitäneet niistä.
Yleinen vitsi oli:
"Tervetuloa New Yorkiin, josta löytyvät kuuluisat -
rakennukset, kuten Empire State Building,
Chrysler Building ja niiden toimituslaatikot."
Mutta ihmiset alkoivat pikkuhiljaa pitää niistä,
ja lopulta niitä rakastettiin.
NÄKÖALATASANNE
Minä tahansa arkipäivänä -
siellä saattoi olla 70-80 tuhatta ihmistä 16 aarin kokoisella läntillä.
Se oli kuin kaupunki kaupungin sisällä.
Olin apulaiskomissaari -
New Yorkin rikostutkimuslaitoksella.
Meillä oli operaatio hyökkäyspäivänä.
Olimme World Trade Centerissä -
ottamassa lahjusta pahikselta, joka ei halunnut maksaa verojaan.
Agenteillamme oli kuuntelulaitteet,
ja he aikoivat tavata hänet siellä.
Soitetaanko lennolta 11?
Siirrä puhelu…
Meillä on koneita. Pysykää vaiti, niin kaikki järjestyy.
Palaamme lentokentälle.
ÄÄNESSÄ: KAAPPAAJA LENTO 11
Lento 11, yritätkö soittaa?
Liikkumatta! Kaikki järjestyy.
Jos yritätte jotain, loukkaatte itseänne ja lentokonetta.
Pysykää vaiti.
KLO 8.37
Bostonin keskus, lennonjohto.
Meillä on ongelma.
Kaapattu lentokone suuntaa kohti New Yorkia,
ja tarvitsemme…
Tarvitsemme hävittäjiä tai jotain auttamaan.
Onko tämä todellista vai harjoitus?
Ei. Tämä ei ole harjoitus.
Hyvä on. Hei. Odota hetki.
Niin.
Hei.
Nyt on tosi kyseessä. -Mitä?
KLO 8.38
Mitä?
Mitä tuo oli?
Onko tämä todellista? Oikea kaappaus.
ÄÄNESSÄ: USEITA TEKNIIKOITA
Varttia vaille yhdeksän toimistossani oli hiirenhiljaista.
POHJOISTORNI
Kaikki työskentelivät koneillaan.
Ja yhtäkkiä -
valtava pamaus rikkoi hiljaisuuden.
KLO 8.46 FOX 5 NY:N SUORA LÄHETYS
Saanko myös nimmarisi?
Mitä helvettiä tuo oli?
Kuulosti lentokoneen törmäykseltä.
Hei! Tuolla vastapäätä. -Seuraa meitä!
Seuraa meitä!
Hei, Beth! Mikä tuo on?
Osuiko joku World Trade Centeriin? Tai…
Se on WTC.
Jumaliste!
Voi paska!
Tuoreimmat uutiset. Kuvassa näkyy -
selvästikin erittäin järkyttävä tapaturma.
Tuo on World Trade Center.
Vahvistamattomien raporttien mukaan -
lentokone törmäsi yhteen torneista.
Niin. Kyseessä on -
epäilyksettä suuri räjähdys ja tulipalo.
Rakennuksesta tupruaa paljon mustaa savua.
Musta savu -
viittaa siihen, ettei palo ole läheskään hallinnassa.
Olin siinä erää toimistossani 62. kerroksessa.
Ja klo 8.46 kuului yhtäkkiä kova pamaus ja törmäys,
ja rakennus alkoi täristä ennen tuntemattomalla tavalla.
Insinöörien mukaan rakennukset suunniteltiin -
heilumaan hurrikaanituulissa.
Ne eivät voineet olla liian jäykkiä, koska ne olivat liian korkeita.
Mutta tämä oli erilaista. Rakennus tärisi niin kovasti,
että pari kollegaani menetti tasapainonsa -
ja putosi polvilleen.
Tärinä tuntui jatkuvan 20 tai 30 sekuntia.
Kun se lakkasi,
käskin kaikkia poistumaan portaita pitkin sen sijaan,
että tuhlaisivat aikaa selvittäen, mitä oli tapahtunut.
Tärkeintä oli poistua rakennuksesta.
Kymmeniä tuhansia ihmisiä työskentelee niissä kahdessa tornissa -
New Yorkin finanssikeskuksen ytimessä.
POHJOISTORNI - ETELÄTORNI
Istuin Etelätornin eteläpuolella.
Olin niin kaukana kuin olla voi ja kuulin pamauksen.
Se oli hyvin heikko pamaus.
Rakennuksen länsi- ja pohjoispuolilla istuvat työkaverini -
tunsivat lentokoneen osien kuumuuden -
niiden lentäessä ikkunoiden ohi,
ja he sanoivat paperin hiiltyneen työpöydillä.
Halusitko poistua siinä vaiheessa?
En. Se ei käynyt mielessäkään.
Itse asiassa äitini kysyi: "Oletko lähdössä?"
Koska äiti kysyi, sanoin: "Toki."
Me kaikki ajattelimme, että joku -
pienkonetta ajanut älypää -
oli osunut rakennukseen.
Emme ymmärtäneet, että se oli kunnon matkustajakone.
AON:N VARAJOHTAJA DÉSIRÉEN TYÖTOVERI
Pakkasin laukkuani ja huomasin Jim Bergerin kävelevän ohi.
Hän oli aiemmin kuullut minun sanoneen pommin räjähtäneen.
Hän tuli kertomaan,
että lentokone oli osunut Pohjoistorniin.
WTC1:een.
Se meni suoraan rakennuksen ytimeen.
92. kerroksessa tai sen yläpuolella olleet olivat ansassa.
Heillä ei ollut portaita.
KLO 8.50
HÄTÄPUHELU
Palolaitos 408. Missä palaa?
Hei. Olen WTC:n 106. kerroksessa.
Täällä oli räjähdys.
Selvä. 106. kerroksessako?
Mikä rakennus? Yksi vai kaksi? -WTC1.
Selvä. Pitäkää ikkunat auki ja sinnitelkää.
Meillä kestää hetki, koska alakerrassa palaa myös.
Meidän on rikottava ikkunat.
Hyvä on. Odottakaa vain.
Odottakaa. Olemme matkalla.
Selvä. Pitäkää kiirettä.
Kaunis päivä alkoi tummentua.
Ikkunan ulkopuolella putoili paperia.
Siinä kohtaa Jim sanoi: "Aika mennä kotiin."
Meistä se oli mahtavaa, koska pääsisimme -
aikaisin kotiin.
Kun suuntasin hisseille, Jim meni toiseen suuntaan.
Hän tarkisti kerroksen uudestaan.
Hän meni varmistamaan, että kaikki tiesivät,
että oli aika lähteä.
Hän ei selvinnyt ulos.
Tällä hetkellä meillä ei ole virallisia tietoja vahingoittuneista.
Olemme vasta alkaneet ymmärtää, mitä kamalaa on tapahtunut.
Rakennus tärisi.
Emme tienneet, mistä se johtui.
Hälyttimet käynnistyivät automaattisesti,
ja kun ne alkavat soida, kaikki hissit ovat poissa käytöstä.
Tiesimme, että jotain pahaa oli tapahtunut.
Aulassa seistessäni huomasin erään naisen tulevan minua kohti.
Hän tuli kaksoistorneista.
Hän oli palanut pahasti. Se oli järkyttävää.
Joku käski tuoda pyyhkeen hänen peitokseen,
koska hänen ihonsa oli kuoriutunut pahasti.
Kuulin myöhemmin, että hän paloi polttoaineen takia.
Se tuli varmasti hissikuilua alas. -Niin varmasti.
FAYE GILMORE LEIGH'N ÄITI
Jostain syystä aloin miettiä naisvieraita ja sanoin itselleni:
"Ehkä minun pitäisi mennä katsomaan, ovatko he siellä,
koska en ole varma."
Koska hissi oli poissa käytöstä,
menin tavarahissille, astuin sisään, käytin avainta ja nousin yläkertaan.
Kun avasin oven, he olivat siellä. Kolme naista odottivat.
He olivat jumissa siellä.
Yksi naisista juoksi huoneeseensa ja lukitsi oven.
En tiedä syytä. Hän pelkäsi. -Häntä pelotti.
Juoksin hänen peräänsä, paukutin ovea ja sanoin:
"Anteeksi, rouva. En tiedä, mitä on tekeillä.
Tiedän, että se on jotain pahaa. Pelkään itsekin.
Meidän pitää lähteä."
Hän alkoi itkeä ja sanoi: "Hyvä on. Tulen kanssasi."
Sait heidät lopulta turvaan.
Tiedätkö, mitä heille tapahtui?
En tiedä.
Lentokoneet eivät yleensä lennä näin lähellä näitä rakennuksia.
Tuulennopeus ei ole tällä hetkellä merkittävä.
Lähes täydelliset lento-olosuhteet. -Ihanteelliset.
Portaikkoon alkoi jo valua ihmisiä -
jokaisesta kerroksesta yläpuoleltamme.
Päätin seisoa sisäänkäynnillä -
ja laskea osastoni ihmiset -
varmistaakseni, että kaikki yhdeksän päätyivät portaikkoon.
Olin osastopäällikkö, joten tunsin olevani vastuussa heistä.
Portaat ruuhkautuivat, joten ihmiset liikkuivat hitaasti.
20. kerroksessa -
näimme ensimmäisen palomiehen nousevan portaita meidän laskeutuessamme.
Loppumatka piti siis laskeutua yhdessä jonossa,
koska nyt satamapoliisi ja palotaistelijat -
nousivat toista puolta yrittämään rakennuksen evakuointia.
Ilahduin heidän näkemisestään.
ÄÄNESSÄ: PALOTAISTELIJA
Varoitan vain, että näen sijainnistamme paksua savua,
joka tulee World Trade Center -rakennuksesta.
Lähetä kaikki, mitä voit tähän suuntaan, Kate.
Syyskuun 11. päivän aamuna minun ei pitänyt olla töissä.
Olin tehnyt 24 tunnin vuoron sunnuntai-iltana,
ja 11. syyskuuta oli tiistai.
SAMMUTUSAUTO 24 TIKASAUTO 5
Sammutusauton 24 kapteeni -
oli pyytänyt minua vaihtamaan vuoroja.
POHJOISTORNIN AULA 11. SYYSKUUTA 2001
Aulan lasi oli rikki.
Kävelimme sisään ja näimme säröjä marmorissa.
Näin kuolleita ruumiita hissien läheisyydessä.
Se johtui polttoaineesta, joka oli valunut hissikuilua pitkin.
Käsky oli kävellä ylös sammuttamaan tulipaloa -
ja evakuoida mahdollisimman monta henkeä.
Aloimme nousta portaita yhdessä jonossa -
samalla kun siviilejä tuli samoin alas.
Lopulta näimme 90. kerroksesta tulleen miehen, joka oli nähnyt tulen.
Silloin tiesin, että meillä oli pitkä nousu edessä.
ETELÄTORNI
Pääsin nopeasti 78. kerroksen yläaulaan.
Se oli täynnä ihmisiä.
Noin 400 ihmistä odotti siinä aulassa -
päästäkseen pikahissillä pohjakerrokseen.
Astuin yhteen viimeisistä hisseistä, jotka pääsivät aulatasolle.
Jotain tuhoisaa on selvästikin tapahtunut.
Vahvistamattoman raportin mukaan -
lentokone törmäsi yhteen torneista.
Me yritämme…
KLO 9.02
Voitko katsoa ikkunasta nyt? -Voin.
Näetkö koneen noin kahdeksan kilometrin päässä lentokentältä?
Kyllä. Näen sen.
Katso. Laskeutuuko sekin rakennukseen?
Hän laskeutuu nopeasti. Niin. -Tuo on…
Hän laskeutui 200 metriä yhdessä hujauksessa.
Se on toinen tilanne.
Tulimme katutasolle, ja olin kolmen työkaverini kanssa.
Löysimme toisemme hissistä -
ja kun astuimme Liberty Streetille,
otimme noin kymmenen askelta, ennen kuin Ingrid käski juosta.
Hän ei muista miksi,
mutta juoksimme Liberty Streetillä kohti Zuccotti Parkin Church Streetiä.
Kello oli 9.03.
Tiedän sen nyt,
koska United 175 iskeytyi sillä minuutilla Etelätorniin.
Voi luoja!
NYU-OPISKELIJA
Voi luoja!
Hyvänen aika. Tuolla on toinen. -Voi luoja.
Voi hyvänen aika. Tuolla on toinen.
Tämä näyttää olevan tarkoituksella.
Toinen kone osui juuri rakennukseen. -Vau.
Toinen osui siihen kovaa. -Toinen lentokone iski WTC:hen.
Koko rakennus hajosi. -Pyhä jysäys.
AMATÖÖRIKUVAAJA
Mennään!
Seuraatko minua, John?
En tiedä.
Menkää maahan!
Mitä tapahtui? -Mitä on tekeillä?
…odottavat uutta räjähdystä!
Perääntykää!
Peräännytään nyt.
Liikettä nyt! Vauhtia! Nyt mentiin! Liikettä!
Toinen kone juuri…
DC01, mene.
Toinen räjähdys WTC2:n ylemmissä kerroksissa.
World Trade Centerin toinen torni, räjähdys ylemmissä kerroksissa.
Nyt on ilmeistä,
että toinen lentokone törmäsi juuri World Trade Centeriin.
Luulen, että käsissämme on terroriteko,
jonka mittasuhteita emme voi edes kuvitella tässä vaiheessa.
Ihmiset haukkoivat henkeään.
Maailma tuntui romahtavan.
Aivot yrittävät ymmärtää jotain,
missä ei ollut järkeä.
Se oli niin uskomatonta.
Ja se oli vasta alkua.
Kolmas lentokonekaappaaja suuntaa Washingtoniin.
Ilmoita Langleyyn. Osoita heidät kohti Washingtonia.
NETFLIX-DOKUMENTTISARJA
OSA 1 VAROITUSJÄRJESTELMÄ VILKKUI PUNAISENA
Syyskuun 11. päivän iskut olivat -
kaikkein merkittävimmät terrori-iskut -
ihmiskunnan historiassa.
On vaikeaa kuvitella syvän mullistuksen,
kaaoksen ja epävarmuuden tunnetta -
hyökkäysten jälkeisinä tunteina.
Kukaan ei tiennyt, kuka oli hyökännyt, miksi he olivat hyökänneet -
tai mitä hyökkäyksiä vielä tulisi.
Tämä johti sen ajan pääkysymykseen:
"Miksi he vihaavat meitä?"
Hyökkäykset kaksoistorneihin olivat vain avauslaukaus -
päivänä, jona iskettiin kerta toisensa jälkeen -
Amerikan vallansymboleita vastaan.
Se oli operaatio,
jonka suorittivat Osama bin Ladenin seuraajat.
Terrorismi voidaan parhaiten määritellä väkivallaksi tai väkivallan uhaksi,
jonka tarkoituksena on saavuttaa poliittinen muutos.
Kaikki terroristit pitävät itseään vastahakoisina sotureina,
jotka joutuvat pakosta puolustautumaan hyökkääjiä vastaan.
He katsovat väkivallan käytön olevan ainoa vaihtoehto.
Bin Ladenin käsitys oli,
että terrorismi voisi muuttaa historian kulkua.
Mutta iskuihin johtava tarina alkoi vuosikymmeniä aiemmin -
kylmän sodan ytimessä,
kun Neuvostoliitto hyökkäsi Afganistaniin vuonna 1979.
Siitä kaikki alkoi.
NEUVOSTOLIITTOLAISET VIRTAAVAT AFGANISTANIIN
Kukaan ei ymmärtänyt täysin,
että tämä oli merkittävä käännekohta historiassa.
Kukaan ei voinut ennakoida,
että tästä tulisi keskeinen tapahtuma,
jonka vaikutukset tuntuisivat 1900-luvun loppuun asti.
Se määrittäisi ensimmäiset vuosikymmenet -
myös 2000-luvulla.
Neuvostoliiton joukot taistelivat tänään Afganistanissa -
pääkaupunki Kabulin kaduilla.
Neuvostoliitto lähetti tankkeja ja taisteluhelikoptereita -
murskaamaan muslimikapinalliset.
Olen entinen CIA:n virkailija. Osallistuin afgaanien vastarintaan -
Neuvostoliiton miehitystä vastaan.
Amerikkalaiset olisivat siihen aikaan -
tarvinneet maailmankarttansa ymmärtääkseen,
missä helvetissä Afganistan oli.
Miksi välitimme?
Ainakin Washingtonissa välitimme,
koska Neuvostoliitto,
toinen osapuoli kylmässä sodassa,
joka oli ollut käynnissä vuosikymmeniä sitten vuoden 1948 -
ja maksanut 10 biljoonaa dollaria tai enemmän,
oli liikkunut rajojensa ulkopuolelle hyvin räikeällä tavalla.
Jokaisen Amerikan presidentin -
ja hallituksen oli päätettävä,
mitä tehdä, koska siihen oli vastattava jotenkin.
Neuvostoliiton johtajat ovat julkisesti julistaneet,
että ainoa moraali, jonka he tunnustavat, on se, joka edistää heidän aatettaan,
eli maailmanvallankumousta.
Ronald Reagan -
valitsi keskustiedustelupalvelun uuden johtajan -
eli Bill Caseyn.
Bill Casey kutsui minut toimistoonsa ja sanoi:
"Haluan sinut Afganistaniin. Saat miljardi dollaria vuodessa.
En halua vain afgaanien voittavan.
Emme halua vain taistella viimeiseen afgaaniin,
vaan haluamme, että ajat vihollisen pois.
Jos miljardi ei riitä, annan lisää."
Paine oli päällä siitä hetkestä eteenpäin.
Perääntyminen ei ollut vaihtoehto.
Vuoteen 1985 mennessä noin miljoona afgaania oli tapettu.
1,5 miljoonaa oli haavoittunut tai vammautunut.
Miljoona oli ajettu maanpakoon Iraniin -
ja kaksi miljoonaa rajan yli Pakistaniin.
Noin 13 miljoonan väestöstä -
kolmasosa oli joko kuollut, haavoittunut -
tai karkotettu.
Päätös tehtiin. Lähtisimme sotaan.
Käydään siis toimiin ja hankkiudutaan ongelmasta eroon.
Yhdysvallat antoi mujahideeneille ratkaisevina vuosina…
TALIBAN-KIRJAILIJA
…miljardeja dollareita.
Mujahideenit olivat afgaaneja, jotka nousivat -
islamin perusteella -
vapauttamaan maansa Neuvostoliiton miehityksestä.
Jihad oli muslimien taistelu sortoa, diktatuuria, autoritaarisuutta -
ja ei-muslimeja vastaan, jotka halusivat valloittaa muslimien maita.
Pitää kuvitella, kuinka haastavaa oli -
toimittaa kymmeniä tuhansia tonneja ampumatarvikkeita,
rahaa ja muuta afgaaneille tässä sodassa.
Afgaanien puolella oli seitsemän eri puolueenjohtajaa.
He edustivat etnisiä- ja heimoryhmiä -
ja olivat joko fundamentalisteja tai maltillisia.
Neljän fundamentalistin joukossa oli Gulbuddin Hekmatyar, Pimeä prinssi.
Hänellä oli aina musta turbaani, ja kaikki muut maailmassa,
muutamaa komentajaa lukuun ottamatta, vihasivat häntä syvästi.
Yhdellä miehellä näyttää olevan melkoisesti seuraajia.
Hänen nimensä on Gulbuddin Hekmatyar,
33-vuotias entinen insinööriopiskelija Kabulin yliopistosta.
Hänellä oli huono maine. Hän vietti aikaa Kabulin yliopistossa.
Muistan vahvan huhun, jonka mukaan -
hän oli vastuussa trendistä,
jossa tyttöjen kasvoille heitettiin happoa,
koska siihen aikaan naiset eivät olleet peitossa.
He pukeutuivat hameisiin ja mekkoihin ja kävivät yliopistoa.
Hekmatyar tuomitsi minut kuolemaan, koska kirjoitin häntä vastaan.
ENTINEN MUJAHIDEEN-JOHTAJA
Koitti aika, kun oli pakko nousta vastarintaan.
Meillä oli sota edessämme, emmekä voineet kuin tarttua aseisiin.
Neuvostoliitto halusi maamme -
muuttuvan yhdeksi satelliittivaltioistaan.
Se oli heidän mandaattinsa.
Siinä kohtaa aloitin taisteluni maan pelastamiseksi.
Tein sen uskonnollisten velvollisuuksieni vuoksi.
Uskomusteni puolustaminen oli motivaationi.
Neuvostojoukot saapuivat.
Jotkut pitivät neuvostojoukkojen läsnäoloa Afganistanissa -
vaarana vapaudelleen ja itsemääräämisoikeudelleen.
Koko maailma tunsi vaaran. Kaikki naapurimaat tunsivat vaaran.
Iran, Pakistan ja Persianlahden maat tunsivat vaaran.
Eurooppa, Amerikka ja länsi ylipäätään tunsivat vaaran.
He eivät uskoneet, että afgaanit kykenisivät vastarintaan.
Mutta vastarinta alkoi täältä vastoin heidän odotuksiaan.
Näitä ihmisiä ei haastattele,
jotta saisi aviomiehen sisarelleen.
He tekivät tarvittavan.
Systeemi piti valjastaa hyödykseen.
Siten hyödykkeet pääsivät komentajille,
kuten Ahmad Shah Massoudille, jotka olivat itse taisteluissa.
Annoin hänelle 250 000 dollaria kuukaudessa.
Pian nämä lähetykset saapuivat Karachin satamaan -
ja siirtyivät järjestelmän läpi Afganistaniin.
Amerikkalaiset aloittivat satavuotiaasta -
Enfield-kivääristä,
kunnes meillä oli laatikoittain AK-47 -kivääreitä,
82 millimetrin kranaatinheittimiä, 107 ja 122 millimetrin raketteja,
joista kaikki pitivät,
sinkoja.
ARABINUORET TAISTELEVAT RINNAKKAIN
Muistan hyvin, kun vuonna 88 -
ylitin rajan ja menin hetkeksi Afganistaniin -
ulkomaisten kirjeenvaihtajien kanssa,
ja näimme valtavan joukon taistelijoita poistuvan Afganistanista.
He menivät Pakistaniin.
Sanoivat tarvitsevansa lepoa ja aikaa parantua.
Muistan hyvin järkyttyneenä,
että he olivat enimmäkseen arabeja, indonesialaisia, filippiiniläisiä.
Ihmisiä ympäri maailmaa.
Tietyssä pisteessä -
joukko nuoria arabeja liittyi jihadiin.
Heidän määränsä ei ollut suuri.
Rajallinen määrä nuoria miehiä.
Heidän synnyinmaansa eivät ottaneet asiaa vakavasti.
Länsi ei välittänyt siitä, että he tulivat mukaan sotaan.
Heitä oli hyvin pieni määrä.
Heillä oli yksi tai kaksi etuvartioasemaa.
He kutsuivat niitä al-Qaidaksi.
Osama bin Laden kuului nykyaikaiseen perheeseen, bin Ladeneihin,
jotka olivat suuria urakoitsijoita ja liikemiehiä Saudi-Arabiassa.
Mutta hän halusi tehdä jotain islamin puolesta ja sotia jihadia.
Hän saapui Peshawariin perheensä omistamien rakennustarvikkeiden kera -
ja auttoi mujahideenejä rakentamaan tunneleita,
asevarastoja ja sen sellaista.
Häntä alettiin kunnioittaa nopeasti, ja häntä tukivat kaikki,
jotka puolsivat afgaanien sotaa neuvostoliittolaisia vastaan.
Osama bin Laden oli Afganistanissa.
Hän loi jotain, mistä tulisi al-Qaida.
Se oli vain ryhmä hänen miehiään.
Siitä ei tullut suurta ongelmaa CIA:lle tai kenellekään muulle.
1980-luvulla kylmä sota ja Neuvostoliiton uhka -
vei kaiken huomiomme.
AFGANISTANIN JA PAKISTANIN VÄLISEN RAJAN TUNTUMASSA
Mutta kulissien takana -
tapahtui uskoakseni politiikan ja uskonnon fuusio,
jota ei ymmärretty eikä arvostettu.
Maaseudun moskeijoissa opettajat kutsuvat ihmisiä taisteluun ja kertovat,
miksi jihad on heille pakollinen.
Emme ymmärtäneet, miten tämä kutsu muslimeille -
tulla kaikkialta maailmasta taistelemaan Afganistaniin -
ja antamaan taloudellista tukea mujahideeneille, pyhille sotureille,
muutti terrorismin luonnetta.
Siihen aikaan afgaanit lobbasivat olkapääohjuksia.
Samoin tekivät amerikkalaiset poliitikot ja CIA:n virkamiehet.
Lopulta presidentti Reagan suostui -
antamaan heille rajoitetun määrän -
huipputason ohjuksia ampumaan alas Neuvostoliiton lentokoneita.
Heidät koulutettiin ampumaan koneita -
niiden laskeutuessa Neuvostoliiton lentokentille.
Toin olkapääohjukset,
ja syyskuussa lähetimme ensimmäisen tiimin toimeen.
Laitoimme tapporyhmän Jalalabadin ulkopuolelle -
odottamaan Neuvostoliiton MI-24 Delta -koneita,
jotka tulivat Kabulista Jalalabadiin.
Kaverimme ilmestyivät paikalle ja…
Ampuja ampui, ja ohjus sinkaisi kuin kaari taivaan poikki -
jättäen valkoisen tuprun taakseen -
ja poksautti ensimmäisen helikopterin.
Sen jälkeen afgaanien vastarinnan taistelumoraali -
muuttui kärsivällisestä marttyyriuden odottamisesta -
asenteeseen "Kärsivällisyys hiiteen. Pannaan haisemaan."
Se toimi.
Neuvostoliiton alamäki jatkui olkapääohjuksen käyttöönotosta -
heidän lähtöönsä asti.
Sota muuttui kertaheitolla.
Viimeiset neuvostosotilaat lähtivät maasta yhdeksän vuoden sodan jälkeen.
Yhdeksän vuotta miehitystä ja kuolemaa.
Ainakin 15 000 neuvostosotilasta tapettiin -
tuhansien afgaanikapinallisten ja siviilien lomassa.
Tankeissa poistuvat sotilaat heiluttivat, hymyilivät ja huusivat.
He lähtivät helpotuksen vallassa.
Olin mennyt sinä aamuna Afganistaniin -
Neuvostoliiton lähdön johdosta.
Se oli täysin symbolinen ele, mutta olin paikalla.
Sotilaat lähtivät, tulin takaisin, sammutin valoni sinä yönä,
ja se oli viestini kilometrin päässä olevalle KGB:lle:
"Peli on pelattu. Te hävisitte."
Muslimimaailmassa alkoi levitä käsitys,
että rohkeiden mujahideenien johtamat muslimiarmeijat -
olivat päihittäneet Neuvostoliiton.
ELÄKÖÖN AFGANISTANIN JA NEUVOSTOLIITON VÄLINEN YSTÄVYYS
Kyyneleeni valuivat.
Jopa rukoillessani itkin yhä.
Itkin lakkaamatta kaksi päivää.
Kuin olisin saavuttanut yhden suurimmista unelmistani odottamattomasti,
ja ennen kuin sen piti tapahtua.
Saavutin suurimman unelmani.
Viimeinen miehittäjä oli lähtenyt maasta.
En odottanut sitä niin pian.
Olin varma, että neuvostoliittolaiset kukistetaan.
Mutta ei näin pian.
Siltä minusta tuntui.
Hekmatyar uskoi, että ennemmin tai myöhemmin tappaisin hänet.
Viimeisessä tapaamisessani Gulbuddin Hekmatyarin kanssa -
hän sanoi: "Tulit tappamaan minut."
Vastasin hänelle:
"Ei, insinööri. En aio tappaa sinua tänään."
Pitää muista, millaista Yhdysvalloissa oli 90-luvun alussa.
Olimme voitokkaita.
Ensimmäinen presidentti Bush -
julisti uutta maailmanjärjestystä,
joka levittäisi demokratiaa,
länsimaisen liberaalin valtion ja kapitalismin -
suurenmoisuutta kaikkialla maailmassa.
Huomiomme keskittyi siihen.
Keskityimme näkemään maailman omien silmiemme kautta.
Demokraattisen ja materialistisen maailman.
Emme ymmärtäneet uskonnon voimaa.
Siksi emme ymmärtäneet, että Afganistanin tapahtumat eivät olleet loppunäytös,
vaan alkusoitto jollekin paljon vakavammalle ja merkittävämmälle,
varsinkin Saddam Husseinin Kuwaitin miehityksen jälkeen.
Irak miehitti Kuwaitin tänä aamuna -
täydellisesti toteutetussa hyökkäyksessä, joka yllätti maailman.
Isku tuli vain tuntien päästä -
Irakin lopetettua neuvottelut Kuwaitin kanssa kiistanalaisista öljykentistä.
Yhdysvallat ja Iso-Britannia muiden maiden mukana -
vastasivat välittömästi Saddam Husseinille ja Irakin Kuwaitin miehitykseen -
lähettämällä sota-aluksia ja maajoukkoja suojelemaan Saudi-Arabiaa -
ja muuta Arabian niemimaata -
Irakin yrityksiltä vahvistaa otettaan -
maailman öljyvarastoista.
Kun tulin FBI:hin,
terroristiryhmät olivat yksi tutkimuskohteeni.
Olin todella kiinnostunut Hamasista, Hizbollahista -
ja Palestiinan islamilaisen jihadin kaltaisista ryhmistä…
Ja tämä outo mies antoi jatkuvasti erilaisia haastatteluja.
Mitkä ovat tulevaisuuden suunnitelmasi?
Näet ne ja kuulet niistä mediassa.
Jos Jumala suo.
Kuka hän on? Mitä hän aikoo?
Kun hänestä kysyi siihen aikaan USA:n hallituksen virkamiehiltä,
useimmat sanoivat hänen olevan pelkkä rahoittaja.
Hän rahoittaa islamistisia aatteita ympäri maailmaa,
mutta hänessä oli jotain pahaenteistä.
Osama bin Ladenilla oli suuria vaikeuksia selittää seuraajilleen -
uskonnollista oikeutustaan taistella Yhdysvaltoja vastaan.
Yhdysvallat oli kuitenkin antanut mujahideeneille apua -
ja auttanut afgaaneja kukistamaan Neuvostoliiton kommunistit.
Kun Saddam Hussein miehitti Kuwaitin,
se oli herätys Osama bin Ladenin kaltaisille.
He sanoivat: "Näettekö? Mitä me sanoimme?
Yhdysvallat halusi vallata muslimien maat…
…he halusivat miehittää kahden pyhän paikan maat -
varastaakseen öljyn ja muslimien varallisuuden."
Tämä vahvisti Osama bin Ladenin käsityksen siitä,
ettei Yhdysvallat eronnut Neuvostoliitosta.
Saudi-Arabian suojelu oli vain juoni -
yrittää alistaa muslimikansoja -
ja myös hallita muslimien arvokkaimpia luonnonvaroja:
sen öljy- ja maakaasuvarantoja.
Hän kuvasi itseään yksinäiseksi mieheksi,
syvästi uskolleen omistautuneeksi,
joka vastusti homogeenisuuden kulttuurin aaltoa,
länsimaista vaikutusvaltaa ja valta-asemaa, ja sanoi: "Riittää!
Meillä on omat uskomuksemme, oma elämäntapamme,
ja hylkäämme sen, kun yritätte pakottaa sitä meille.
Siksi meillä ei ole muuta vaihtoehtoa kuin iskeä takaisin."
Hän päätti julistaa jihadin Yhdysvaltoja vastaan.
Hän uskoi, että tämä on hänen tilaisuutensa herättää muslimimaailma,
ja heidän pitää alkaa miettiä,
miten nujertaa toinen jäljellä oleva supervalta.
RÄJÄHDYS RAVISUTTAA WORLD TRADE CENTERIÄ
26. HUHTIKUUTA 1993
Noin vartin yli kahdentoista -
World Trade Centerissä tapahtui suuri räjähdys,
joka aiheutti useiden kerrosten romahtamisen -
WTC1:n kellarin pysäköintialueella.
Portaista laskeutuu sadoittain ihmisiä.
Iloinen loppu kahden tunnin vaellukselle savun täyteisessä portaikossa -
ihmisten hoiperrellessa ja yskiessä.
Viisi kuoli ja yli 200 loukkaantui räjähdyksessä,
joka ravisutti kansakunnan toiseksi korkeinta rakennusta.
Ensimmäinen WTC:n pommitus tehtiin al-Qaidasta riippumatta,
vaikka al-Qaida oli perustettu viisi vuotta aiemmin.
Se ei tarkoita, ettei al-Qaidalla olisi ollut mitään osuutta.
Al-Qaida ei osallistunut siihen aktiivisessa mielessä.
Siinä vaiheessa al-Qaida suunnitteli vielä iskujaan.
Tämän operaation toteuttivat ihmiset,
jotka seurasivat Sokeaa sheikkiä Abdel-Rahmania,
joka oli myös yksi bin Ladenin henkisistä mentoreista.
Omar Abdel-Rahman -
onnistui pakenemaan Egyptistä ja tulemaan Yhdysvaltoihin,
koska Yhdysvaltain hallituksessa uskottiin hänen olevan puolellamme.
Hän taisteli neuvostoliittolaisia vastaan ja auttoi kukistamaan heidät.
Siksi hän ei voinut mitenkään olla vihamielinen Yhdysvaltoja kohtaan.
He olivat väärässä.
Tiedämme, että Ramzi Ahmed Yousef,
pääarkkitehti vuoden 1993 WTC:n pommituksen takana,
oli yrittänyt kaataa yhden tornin toisen päälle -
tarkoituksenaan tappaa 60 000 ihmistä.
Hän ajatteli aivan eri mittakaavassa -
kuin terroristit ennen häntä.
Samoin teki setänsä Khalid Sheikh Mohammed.
Alussa -
Khalid Sheikh Mohammed halusi todella tuhota WTC:n.
Kun hänen sukulaisensa Ramzi Yousef jäi kiinni,
hänet laitettiin helikopteriin, joka toi hänet New Yorkiin vankilaan.
He näyttivät hänelle kaksoistornit -
ja sanoivat: "Näetkö? Ne seisovat yhä."
Hän sanoi: "Eivät seisoisi, jos minulla olisi enemmän rahaa."
Vuoden 1993 WTC:n iskun vakavuutta korosti se,
ettei se ollut erillinen kertaluonteinen ilmiö,
koska seuraavan vuoden kesäkuussa toinen juoni paljastui.
Suurimman osan urastani olin NCIS:n erikoisagentti.
Nousin arvohierarkiassa apujohtajan tasolle.
Ja siinä tehtävässä olin päävastuussa -
merijalkaväkeen kohdistuvista uhista.
Solu, jota vastaan työskentelin,
yritti tappaa Egyptin presidentti Hosni Mubarakin -
ja räjäyttää Hollandin ja Lincolnin tunnelit.
He aikoivat ampua vartijat liittovaltion rakennuksessa,
26 Federal Plazassa,
ja ajaa räjähteillä varustetun rekan rakennuksen alle räjäyttääkseen sen.
He aikoivat iskeä myös muihin New Yorkin maamerkkeihin.
Terrorismityöryhmän jäsenet takavarikoivat tänä aamuna todisteita -
ja pidättivät kahdeksan henkeä.
Epäillyillä sanotaan olevan yhteys Sheikh Omar Abdel-Rahmaniin.
Solu pysäytettiin viime hetkellä.
Valvontakameran videoita käytettiin todisteina oikeudessa.
Yksi tyyppi rukoilee,
ja toinen mies sekoittaa pommia hänen vieressään.
Heidät pysäytettiin viime hetkellä.
KORKEA VALMIUSTILA SHEIK AIKOI ISKEÄ KOHTEISIIN
Saimme kymmenen epäiltyä oikeuden eteen.
FBI ja muut tiedusteluyhteisöt -
alkoivat keskittyä jihadin uhkaan.
Osama bin Laden oli siihen aikaan Sudanissa.
Hän julisti avoimesti jihadia ja sotaa Yhdysvaltoja vastaan.
Sudanilaiset kysyivät amerikkalaisilta: "Haluatteko hänet?"
Vastasimme: "Todisteet eivät riitä häntä vastaan, joten emme halua häntä."
Sitten sudanilaiset kysyivät: "Entä jos lähetämme hänet Afganistaniin?"
Saudit ja amerikkalaiset sanoivat:
"Hieno idea!
Se on niin kaukana. Mitä harmia hänestä on siellä?"
Kun lähdimme Afganistanista vuonna 1989,
kaikki puolueet siellä, seitsemän siskoa,
alkoivat taistella valta-asemasta.
Käytännössä pesimme kätemme siitä.
Jälkihuoltoa ei varmaankaan ajateltu -
siltä varalta, että voittaisimme.
Se oli epäonnistunut valtio.
Neuvostoliitto vetäytyi vuonna 1989,
mutta koska Afganistanissa ei ollut sisäpoliittista sopimusta,
se ajautui välittömästi sisällissotaan.
Kabul tuhoutui täysin sisällissodassa.
Kun hän meni Afganistaniin,
siellä oli uusi ryhmä, joka oli voittamassa -
Neuvostoliiton vetäytymisen jälkeisen taistelun mujahideenien -
ja muiden sotaherrojen välillä.
Ryhmää kutsuttiin Talibaniksi.
He nousivat voimaksi, joka tekisi hyvää,
johtaisi paremmin ja toisi rauhan Afganistaniin,
ja niin he alussa tekivätkin.
Koska kun he tulivat Kandahariin, he ajoivat pois pikkumaiset sotaherrat.
1990-luvun Afganistania on vaikea kuvailla.
Se oli toinen maailma. Se oli täysin tuhottu.
Taliban ei usein päästänyt ulkomaalaisia maahan.
Olin onnekas. Sain viisumin ja ajoin sisään. Ajoin pääkaupunkiin.
Kaikki tiet oli räjäytetty.
Neuvostoliiton rikkinäisiä ja ruosteisia -
panssariajoneuvoja ja kaatuneita tankkeja oli kaikkialla.
Koko tien pituudelta Kabuliin asti.
Sota oli päättynyt kymmenen vuotta aiemmin eikä kukaan ollut siivonnut sitä.
Menin hotelliini. Ikkunoita ei ollut.
Juoksevaa vettä ei ollut. Sähköä ei ollut.
Naisia ei nähnyt.
Naiset eivät saaneet kävellä yksin -
ilman aviomiestään tai miespuolista perheenjäsentä.
Välillä naisen näki,
ja jos hän oli ulkona, hänellä oli koko kehon peittävä burka,
joten hänen kasvojaan ei nähnyt.
Tytöiltä kiellettiin koulunkäynti.
Talibanit olivat kaupungin ilkeimpiä ja kovimpia miehiä.
He päättivät sisällissodan,
mutta määräsivät yhteiskunnalle ankaran,
keskiaikaisen rauhan.
Ensimmäisenä iltanani -
oveeni koputti yksi Talibanin miehistä, joka sanoi:
"Haluaisimme sinun tulevan huomenna amputaatioon ja teloitukseen."
Menimme parin muun toimittajan kanssa Kabulin urheilustadionille,
ja he veivät meidät jalkapallokentän keskelle.
Amputaatio oli lämmittely.
He leikkasivat mieheltä käden -
kaikkien katsoessa.
Sitten he toivat miehen teloitettavaksi,
ja se oli kuin painajaisunta.
Hänet laitettiin silmät sidottuna keskikentälle.
Hän oli ilmeisesti murhannut jonkun kastelukiistassa.
Uhrin perhe oli paikalla,
miehen oma perhe oli siellä.
Hänen perheenjäsenensä nyyhkivät ja anelivat armoa.
"Säästäkää hänet."
Uhrin perhe kieltäytyi.
Taliban antoi uhrin veljelle kiväärin,
ja hän käveli keskikentälle -
jonkun lukiessa samaan aikaan Koraania kaiuttimeen.
Veli otti kiväärin ja ampui hänet.
Mies lyyhistyi, hänet kärrättiin pois, ja se oli ohi.
Sellaista siellä oli.
Afganistanin islamilaisen emiraatin valtakausi -
kesti lähes seitsemän vuotta alusta loppuun asti.
Afganistanin kansalla on joitakin hyviä muistoja siitä ajasta.
ENTINEN TALIBANJOHTAJA
Päällimmäisenä mieleeni muistuu turvallisuus.
Turvallisuus vallitsi koko Afganistanissa.
Kukaan afgaani ei olisi voinut tappaa toista ihmistä -
henkilökohtaisen vihanpidon takia.
Äärimuslimit, jotka tunnetaan Taliban-miliisinä,
ovat polkeneet naisten oikeuksia ja kieltäneet modernit nautinnot -
valloitettuaan valtaosan Afganistanista. He ovat myös tehneet siitä turvasataman -
maailman vaarallisimmille terroristeille.
AL-QAIDAN LEIRI
Osama bin Laden oli tehnyt paljon näennäisen johtajan Mullah Omarin eteen -
vahvistaessaan tämän asemaa.
Mullah Omar saattoi tietenkin pakottaa bin Ladenin lupaamaan -
olla hyökkäämättä amerikkalaisia vastaan Afganistanista käsin.
Oli laajassa tiedossa, ettei Osama vain istuisi peukaloitaan pyöritellen.
Yhdysvaltojen joukkojen Saudi-Arabiaan -
saapumisen kahdeksantena vuosipäivänä -
bin Laden hyökkäsi USA:n suurlähetystöihin Itä-Afrikassa.
KENIA TANSANIA
NAIROBI, KENIA
DAR ES SALAAM, TANSANIA
Hyökkäyksien samanaikaisuus näytti,
että terroristit voivat iskeä useampaan paikkaan kerralla.
Nämä terroristien väkivallan teot ovat kammottavia. Ne ovat epäinhimillisiä.
Käytämme kaikkia keinojamme -
saadaksemme syylliset oikeuden eteen,
kesti siinä kuinka kauan tahansa.
22. ELOKUUTA 1998
Tiesimme, ettei al-Qaida jättäisi asiaa siihen.
He yrittäisivät tehdä jotain muuta.
Tiedustelumme mukaan he suunnittelivat -
hotellipommituksia Jordaniassa.
Lisäksi he aikoivat tappaa paavi Johannes Paavali II:n -
kastetilaisuudessa Jordanvirralla -
sekä pyhäinvaeltajia, jotka tulivat Israelista Jordaniaan maarajan yli.
Se oli valtava juoni, ja kaadoimme käytännössä koko solun.
Pelkäättekö uutta terrori-iskua -
ennen uutta vuotta?
22. JOULUKUUTA 1999
Olemme valppaina ja työskentelemme kovasti.
Mutta sanoisin amerikkalaisille,
että heidän pitäisi käyttäytyä normaalisti ja nauttia juhlapäivistä.
USA:N LAIVAAN ISKETÄÄN
Pentagonin virkamiesten mukaan -
ainakin neljä Yhdysvaltain merimiestä kuoli ja jopa 30 haavoittui,
kun itsemurhapommittaja hyökkäsi Yhdysvaltain laivaston hävittäjään.
Pieni vene, jolla,
jossa oli kaksi al-Qaidan jäsentä, törmäsi USS Coleen,
kun sitä tankattiin Adenissa, Jemenissä.
Laivan keskiosassa -
sattui olemaan laivan messi.
Valtava räjähdys aiheutti paljon vahinkoa,
ja 17 merimiestä kuoli sinä päivänä.
BUSH VOITTAA VAALIT
Järjestelmä vilkkui jo punaisena uhkavaroituksin.
Odotimme jonkinlaista hyökkäystä jossain.
Emme tienneet, missä muodossa se tulisi. Emme tienneet, missä se olisi.
Saimme valtavasti tietoja.
Tiedustelutietojen lomassa -
on aina poikkeavuuksia, väärennyksiä -
ja sattumalta kuultuja keskusteluita,
mitä ei ehkä ole vahvistettu.
Näimme valtavan määrän tiedustelutietoja,
merkkejä ja varoituksia siitä, että jotain oli meneillään.
Jokaisessa hallituksessa on aina byrokraattista kilpailua.
Niillä on usein syvät historialliset juuret.
Kilpailua käydään usein hyvin henkilökohtaisella tasolla.
Terrorismin torjuntaa suorittivat monet eri virastot,
jotka tekivät sitä hyvin,
mutta jotka eivät välttämättä tehneet yhteistyötä.
Pitää miettiä 1990-luvun loppua Yhdysvalloissa.
Keskityimme seuraamaan Monica Lewinskyn ja presidentti Clintonin -
skandaalin jokaista käännettä.
Tänä aikana republikaanien ja demokraattien väliset säröt -
kehittyivät monin eri tavoin.
Olimme hyvin uppoutuneita siihen, mitä Yhdysvalloissa tapahtui,
ja tietämättömiä erimielisyyksistä -
virastojen välillä tai vihamielisyyksistä avainhenkilöiden välillä.
Ja koko ajan taustalla oli bin Laden, joka pikkutarkasti -
ja hitaasti kokosi palapeliä -
toteuttaakseen historiaa muuttavan terroristioperaation.
11. SYYSKUUTA 2001
25 MINUUTTIA ENSIMMÄISEN WTC-ISKUN JÄLKEEN
Tässä on monta tilannetta käynnissä. Tilanne eskaloituu.
ÄÄNESSÄ: AMERICAN AIRLINESIN KESKUS
Americanin keskus, Jim McDonald.
Indianapolisin keskus, saitko lento 77:ää kiinni?
En. Vahvistamattoman raportin mukaan -
toinen lentokone osui WTC:hen.
Kai tiedät, että menetimme lennon 11 kaappaajalle?
Sanoitko, että lento 11? -Kyllä. Meidät kaapattiin.
Se oli lento Bostonista LA:han,
Ja lento 77 on lento Dullesista LA:han.
KLO 9.18
Lento 77 oli juuri Charlestonissa Länsi-Virginiassa.
Uskomme nyt, että kone saatettiin kaapata.
Hän suuntaa kohti Washingtonia.
Foxy, ilmoita Langleyyn. Osoita heidät kohti Washingtonia.
Kuittaan.
Indianapolisin keskus yritti saada miehestä selvää.
Mistä miehestä?
Lennosta 77. -Selvä.
11 kilometrin korkeudella mies katosi tutkasta,
he menettivät yhteyden häneen, menettivät kaiken.
He eivät tiedä, missä hän on tai mitä tapahtui.
Kone havaittiin yhdeksän kilometrin päässä Valkoisesta talosta kaakkoon.
Yhdeksän kilometrin päässäkö? -Jep. Kaakossa.
Loittoneeko hän?
Jep. Lentokone siirtyy kauemmas.
Valkoisesta talostako? -Niin.
Lähellä Valkoista taloa. Käske hävittäjät sinne. Jeesus, Fox.
KLO 9.36
Henkilöstökokouksessa oli noin 16 henkeä,
ja kun tuli minun vuoroni puhua,
kuulin kovimman äänen elämässäni.
Ja kaikki pimeni.
Tekstitys: Ida Suninen